כללי התחרות הכלכלית (פטור סוג לכבילות נלוות למיזוגים) (הוראת שעה)

{{ח:התחלה}}
{{ח:כותרת|כללי התחרות הכלכלית (פטור סוג לכבילות נלוות למיזוגים) (הוראת שעה), התשס״ט–2009}}

{{ח:פתיח-התחלה}}
{{ח:תיבה|ק״ת תשס״ט, 477|כללי ההגבלים העסקיים (פטור סוג לכבילות נלוות למיזוגים)|https://olaw.org.il/takanot/takanot-6760.pdf}}; {{ח:תיבה|תשע״ד, 689|תיקון|https://olaw.org.il/takanot/takanot-7344.pdf}}; {{ח:תיבה|תשע״ט, 1316|תיקון|https://olaw.org.il/takanot/takanot-8106.pdf}}; {{ח:תיבה|תשפ״ד, 518|תיקון|https://olaw.org.il/takanot/takanot-10892.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התחרות הכלכלית#סעיף 15א|סעיף 15א}} {{ח:חיצוני|חוק התחרות הכלכלית|לחוק התחרות הכלכלית, התשמ״ח–1988}} (להלן – החוק), ובאישור הוועדה לפטורים ולמיזוגים, אני מתקינה כללי פטור סוג אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”מוכר“ – מי שמעביר לאחר זכויות בעסק, כולן או חלקן, במסגרת עסקת מיזוג;
{{ח:ת|סוג=הגדרה}} ”שליטה“ – כהגדרתה {{ח:חיצוני|חוק התחרות הכלכלית|בחוק}};
{{ח:ת|סוג=הגדרה}} ”מיזוג“ – מיזוג חברות כהגדרתו {{ח:חיצוני|חוק התחרות הכלכלית|בחוק}} אשר בוצע כדין;
{{ח:ת|סוג=הגדרה}} ”כבילה מסוג אי־תחרות“ – התחייבות המוכר, אדם השולט בו או תאגיד הנשלט על ידי מי מהם, כי לא יתחרה בעסק הנרכש במיזוג, לרבות בדרך של פניה ללקוחותיו או לעובדיו;
{{ח:ת|סוג=הגדרה}} ”כבילה מסוג הבטחת הספקה“ – הסכם בין המוכר, אדם השולט בו או תאגיד הנשלט על ידי מי מהם לבין העסק הנרכש במיזוג להספקה של טובין, אשר תוכנו הוא אחד מאלה:
{{ח:תתת|(1)}} העסק הנרכש במיזוג ימשיך ויספק למוכר, לאדם השולט בו או לתאגיד הנשלט על ידי מי מהם, טובין בתנאים שבהם סיפק את הטובין קודם לעסקת המיזוג או בתנאים מיטיבים מהם;
{{ח:תתת|(2)}} המוכר, אדם השולט בו או תאגיד הנשלט על ידי מי מהם, ימשיך לספק טובין לעסק הנרכש במיזוג בתנאים שבהם סיפק את הטובין קודם לעסקת המיזוג או בתנאים מיטיבים מהם;
{{ח:תת}} ובלבד שתנאי האספקה עובר למיזוג לא היו בניגוד להוראות {{ח:חיצוני|חוק התחרות הכלכלית|החוק}};
{{ח:ת|סוג=הגדרה}} ”כבילה נלווית למיזוג“ – כבילה הנחוצה למימוש עיקר עסקת מיזוג ותוכנה הוא אחד או יותר מאלה:
{{ח:תתת|(1)}} כבילה מסוג אי־תחרות;
{{ח:תתת|(2)}} התחייבות המוכר כי לא יעביר לאחר מידע שהגיע אליו מתוקף החזקותיו בזכויות בתאגיד שהוא בעל העסק הנרכש במיזוג או במסגרת עיסוקו בעסק זה;
{{ח:תתת|(3)}} כבילה מסוג הבטחת הספקה;
{{ח:תתת|(4)}} כבילה אחרת אשר נחוצה לשימור ערכו הכלכלי של העסק הנמכר במיזוג,
{{ח:תת}} ובלבד שהיא מוגבלת לפרק זמן סביר.

{{ח:סעיף|2|פטור מקבלת אישור|תיקון: תשפ״ד}}
{{ח:ת}} כבילה נלווית למיזוג פטורה מקבלת אישור בית הדין לתחרות, בכפוף לאמור בכללים אלה.

{{ח:סעיף|3|תנאים לתחולת הפטור בכבילה מסוג אי־תחרות|תיקון: תשע״ט}}
{{ח:ת}} פטור הסוג שבכללים אלה יחול על כבילה מסוג אי־תחרות, אם התקיימו לגביה כל אלה:
{{ח:תת|(1)}} עסקת המיזוג כוללת, במפורש או מכללא, העברת מוניטין או ידע;
{{ח:תת|(2)}} תקופת אי־התחרות אינה עולה על האמור בסעיפים קטנים (א) או (ב), לפי המאוחר מביניהם:
{{ח:תתת|(א)}} ארבע שנים מהיום שבו פחת חלקו של המוכר בעסק הנרכש במיזוג מ־20 אחוזים או מהיום שבו פגה זכותו של המוכר למנות דירקטור בעסק הנרכש במיזוג, לפי המוקדם; לעניין זה, ”חלקו של המוכר בעסק הנרכש במיזוג“ – לרבות כל זכות בתאגיד שהוא בעליו של העסק הנרכש;
{{ח:תתת|(ב)}} במקרה שבו המוכר מועסק בעסק הנרכש לאחר המיזוג – שנתיים מהיום שבו נסתיימה העסקתו כאמור; לעניין זה, ”מוכר“ – למעט תאגיד;
{{ח:תת|(3)}} ההתחייבות לאי־תחרות נוגעת רק לטובין שהעסק הנרכש במיזוג מכר, סיפק או עסק בפיתוחם עובר למיזוג, או לטובין תחליפיים להם;
{{ח:תת|(4)}} העסק הנרכש במיזוג אינו בעל מונופולין בשוק המוצר נושא אי־התחרות או בשוק מוצר משיק לו.

{{ח:סעיף|4|תנאים לתחולת הפטור בכבילה מסוג הבטחת הספקה|תיקון: תשע״ט}}
{{ח:ת}} פטור הסוג שבכללים אלה יחול על כבילה מסוג הבטחת הספקה, אם התקיימו לגביה כל אלה:
{{ח:תת|(1)}} הכבילה היא לתקופה שאינה עולה על שלוש שנים;
{{ח:תת|(2)}} ההסכם אינו כולל תניית בלעדיות; עם זאת, ההסכם יכול שיכלול התחייבות להספקה של הטובין בכמות שהיתה קיימת בין הצדדים עובר לעסקת המיזוג;
{{ח:תת|(3)}} העסק הנרכש במיזוג או המוכר אינם בעלי מונופולין בשוק מוצר שבו עוסק העסק הנרכש במיזוג או בשוק מוצר משיק לו.

{{ח:סעיף|4א|פטור לכבילה נלווית הנחוצה למיזוג ואינה פוגעת משמעותית בתחרות|תיקון: תשע״ט}}
{{ח:ת}} בלי לגרוע מן הפטורים הקבועים {{ח:פנימי|סעיף 3|בסעיפים 3}} {{ח:פנימי|סעיף 4|ו־4}}, פטור הסוג שבכללים אלה יחול על כבילה נלווית למיזוג אשר התקיימו לגביה שני אלה:
{{ח:תת|(1)}} הכבילה אינה מגבילה את התחרות בחלק ניכר של שוק המושפע ממנה, או שהיא עלולה להגביל את התחרות בחלק ניכר משוק כאמור, אך אין בה כדי לפגוע פגיעה משמעותית בתחרות בשוק כאמור;
{{ח:תת|(2)}} עיקרו של המיזוג אינו בהפחתת התחרות או במניעתה.

{{ח:סעיף|5|תוקף|תיקון: תשע״ד, תשע״ט, תשפ״ד}}
{{ח:ת}} תוקפם של כללים אלה עד יום ט״ז בחשוון התשפ״ט (5 בנובמבר 2028).

{{ח:חתימות|ל׳ בשבט התשס״ט (24 בפברואר 2009)}}
* '''רוני קן'''
הממונה על ההגבלים העסקיים
* נתאשר.
'''אליהו ישי'''
שר התעשיה המסחר והתעסוקה
{{ח:סוגר}}
{{ח:סוף}}
[[קטגוריה:בוט חוקים]]